Lapin kansanedustaja Markus Lohi - polttoainevero kaihertaa lappilaisia | Yle Uutiset | yle.fi
Lapin kansanedustaja Markus Lohi - polttoainevero kaihertaa lappilaisia
Kansanedustaja Markus Lohi korostaa, että budjettiehdotusta täydennetään ennen sen lopullista muotoa.
15.8.2019 klo 15.56päivitetty 15.8.2019 klo 15.57
Markus Lohi ei yllättyisi vaikka hallitusneuvottelut venyisivät. Keskusta lähtee Lohen mukaan neuvotteluihin tiukalla asenteella. "Peesaamaan ei voida lähteä."Antti Mikkola / Yle
Valtionvarainministeriön budjettiehdotuksessa lappilaisia hiertää varsinkin polttoaineveron korottaminen. Lapissa matkat ovat huomattavasti pitempiä yrityksillä ja yksityisillä kuin muualla Suomessa. Valtionvarainministeriö ehdottaa, että liikenteen polttoaineverotusta korotetaan 250 miljoonalla eurolla.
– Totta kai Lapissa olemme aina huolissaan, jos polttoaineverotus nousee, koska me tarvitaan Lapissa omaa autoa, jotta voidaan liikkua. Silloin, kun polttoainevero nousee, niin se kohdistuu yksittäisieen kansalaiseen. Toisaalta muutos koko vaalikauden aikana on n. 6,5 senttiä litralta. Se ei onneksi ole mitenkään dramaattinen, laskee Lapin kansanedustaja ja valtiovarainvaliokunnan jäsen Markus Lohi (kesk.) Yle Rovaniemen haastattelussa.
Lohi tähdentää, että yksityiskohdat ovat vielä auki ja toivoo, että Lapin kannalta tärkeitä hankkeita saadaan vielä mukaan lopulliseen budjettiesitykseen. Lapille tärkeitä hankkeita ovat mm. tie-ja rautatieverkoston saneeraminen.
– Toiveena olisi, että tienpidon määrärahoja voitaisiin nostaa, rautatietä sähköistettyä ja toteutettua Kemin sataman väylän syventäminen, linjaa kansanedustaja Lohi.
Valtiovarainministeriön budjettiehdotus on suuruudeltaan 57 miljardia. Siitä puuttuvat esimerkiksi tulevaisuusinvestoinnit, joihin hallitus suunnittelee panevansa kolme miljardia euroa neljän vuoden aikana. Valtiovarainministeriön budjettiehdotus tarkentuu lähipäivinä ja lopullisesti hallitus päättää budjetista syyskuussa, jonka jälkeen se menee eduskunnan käsittelyyn.
Budjettiehdotuksen loppusumma 57 miljardia euroa – Valtiovarainministeri Lintilä: "Nyt pitäisi painaa investoinneissa turbonappia!" 14.8.2019
Lapin maakuntavaltiovaltavaltiovarainministeriöMarkus LohipolttoaineverokansanedustajatSuomibudjetitSuomen politiikkaSuomen poliittiset puolueet